Diari Oficial de la Generalitat Valenciana


Sumari del DOGV 8971, del 09-12-2020 (2020/10801)

DECRET 200/2020, de 4 de desembre, del Consell, de regulació dels preus públics dels productes cartogràfics impresos de l'Institut Cartogràfic Valencià.
--------------------------------------------------------------------------------------------------------------------------------------------------------

### Dades del document

Número de DOGV
:   8971

Data del DOGV
:   09-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10259


Data del document
:   04-12-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Decret

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * geografia
    * fixació de preus
    * legislació
    * cartografia
    * preu autoritzat
    * ordenació del territori
    * ordenació del territori
    * municipi
    * institució pública

DECRET 200/2020, de 4 de desembre, del Consell, de regulació dels preus públics dels productes cartogràfics impresos de l'Institut Cartogràfic Valencià. [2020/10120]  
El Decret 103/2014, de 4 de juliol, del Consell, pel qual es regulen els preus públics de la Generalitat estableix el règim general aplicable als preus públics de la hisenda pública valenciana i, concretament, el procediment que ha de seguir-se per a la fixació i aprovació de les quanties d'aquests, els quals, en la mesura que siga possible, hauran de cobrir com a mínim els costos econòmics originats pel lliurament dels corresponents béns o la prestació dels serveis de què es tracte. No obstant això, de conformitat amb el número 2 de l'article 2 de la dita norma, podran establir-se preus públics inferiors a aquests, si hi ha raons socials, benèfiques, culturals o d'interés públic que així ho aconsellen.  
  
El Decret legislatiu 1/2005, de 25 de febrer, del Consell de la Generalitat, pel que s'aprova el Text Refós de la Llei de Taxes de la Generalitat estableix, en la disposició addicional tercera, que dona nova redacció a l'annex del Decret 227/1991, de 9 de desembre, del Consell de la Generalitat, pel que es determinen els béns, serveis i activitats susceptibles de ser retribuïts mitjançant preus públics en la Comunitat Valenciana, que la venda de publicacions serà un dels béns subjectes al règim de preus públics per a totes les conselleries i organismes i ens dependents.  
Per tot allò, segons el que disposa l'article 3.2 de l'esmentat Decret 103/2014, d'acord amb el que s'estableix en l'article 28.c de la Llei 5/1983, de 30 de desembre, de la Generalitat, del Consell, a proposta del conseller de Política Territorial, Obres Públiques i Mobilitat, prèvia deliberació del Consell, en la reunió de 4 de desembre de 2020,  
  
  
DECRETE  
  
Article 1. Objecte  
Aquest decret té com a objecte la regulació dels preus de venda al públic dels productes cartogràfics impresos exigibles per la Generalitat indicats en l'article 3.  
  
Article 2. Obligats al pagament  
Són subjectes obligats al pagament dels productes cartogràfics a què es referix l'article anterior les persones físiques i jurídiques que adquirisquen les cartes topogràfiques a través de la Llibreria de la Generalitat en la seua modalitat online.  
  
Article 3. Quanties  
 1. La relació de cartes topogràfiques, llurs dimensions i llurs preus públics, són els següents:  
  
Escala Àmbit X (cm) Y (cm) Preu  
 públic  
1:50.000 la Vall d'Albaida 117 96 7,86 €  
1:50.000 la Safor 91 96 6,28 €  
1:50.000 el Comtat 91 96 6,28 €  
1:50.000 l'Alcoià 104 96 6,60 €  
1:50.000 la Ribera Alta 104 96 6,60 €  
1:50.000 la Ribera Baixa 78 96 5,34 €  
1:50.000 la Canal de Navarrés 78 96 5,34 €  
1:50.000 la Costera 117 96 7,86 €  
1:50.000 l'Alt Vinalopó 78 96 5,34 €  
1:50.000 el Vinalopó Mitjà 104 96 6,60 €  
1:50.000 els Ports 117 96 7,86 €  
1:50.000 el Baix Maestrat 324 458 11,10 €  
1:50.000 l'Alt Maestrat 104 96 6,60 €  
1:50.000 l'Alcalatén 78 96 5,34 €  
1:50.000 el Alto Palancia 117 96 7,86 €  
1:50.000 la Plana Baixa 91 96 6,28 €  
1:50.000 el Rincón de Ademuz 91 96 6,28 €  
1:50.000 el Alto Mijares 91 96 6,28 €  
1:50.000 el Camp de Túria 143 96 9,30 €  
1:50.000 los Serranos 299 640 11,10 €  
1:50.000 el Camp de Morvedre 78 96 5,34 €  
1:50.000 la Plana de Utiel-Requena 466 623 12,00 €  
1:50.000 el Valle de Cofrentes-Ayora 104 96 6,60 €  
1:50.000 l'Alacantí 91 120 7,86 €  
1:50.000 la Marina Baixa 91 96 6,28 €  
1:50.000 la Marina Alta 117 96 7,86 €  
1:50.000 el Baix Segura 91 120 7,86 €  
1:50.000 el Baix Vinalopó 91 96 6,28 €  
1:50.000 la Hoya de Buñol 104 96 6,60 €  
1:50.000 la Plana Alta 91 120 7,86 €  
1:50.000 l'Horta 91 96 6,28 €  
1:100.000 Castelló Nord 104 96 6,60 €  
1:100.000 Castelló Sud 117 96 7,86 €  
1:100.000 València Nord-Oest 104 120 8,18 €  
1:100.000 València Centre 104 96 6,60 €  
1:100.000 València Sud-Oest 117 96 7,86 €  
1:100.000 València Sud-Est 104 96 6,60 €  
1:100.000 Alacant Oest 104 120 8,18 €  
1:5.000 Carta solta 91 60 4,08 €  
  
2. Als preus que figuren en el número anterior d'aquest article se'ls aplicarà el tipus d'IVA vigent en cada moment.  
  
Article 4. Exigibilitat i pagament  
L'obligació de pagament dels preus públics regulats en aquest decret naixerà en el moment de l'adquisició del producte en la web de la Llibreria de la Generalitat.  
  
Article 5. Actualització de quanties  
1. L'actualització dels preus públics de les publicacions impreses de l'Institut Cartogràfic Valencià indicades en aquest decret es regirà pel principi de repercussió dels costs d'edició, impressió i distribució, no imputant-se la inversió realitzada per a l'obtenció de la informació.  
  
2. L'actualització dels preus públics establits en el present decret s'efectuarà pel Consell anualment, si escau, en funció de l'evolució del cost econòmic de la producció de les publicacions empremtades de l'Institut Cartogràfic Valencià.  
  
  
DISPOSICIÓ DEROGATÒRIA  
  
Única. Derogació normativa  
1. Resta derogada l'Ordre de 13 de maig de 2002, del conseller de Justícia i Administracions públiques, per la qual es regulen els preus públics per a la venda de documentació tècnica de cartografia.  
2. Així mateix, queden derogades totes les disposicions que, del mateix rang o d'un rang inferior, s'oposen al que disposa aquest decret.  
  
  
DISPOSICIONS FINALS  
  
Primera. Desplegament  
Es faculta el conseller de Política Territorial, Obres Públiques i Mobilitat per a dictar totes les disposicions que siguen necessàries per al desplegament i aplicació d'aquest decret.  
  
Segona. Entrada en vigor  
Aquest decret entrarà en vigor l'endemà de la publicació en el Diari Oficial de la Generalitat Valenciana.  
  
  
València, 4 de desembre de 2020  
  
El president de la Generalitat  
XIMO PUIG I FERRER  
  
El conseller de Política Territorial, Obres Públiques i Mobilitat  
ARCADI ESPAÑA GARCÍA